b'\n_START_ARTICLE_\nSne\xc5\xbeni plaz na Vr\xc5\xa1i\xc4\x8du\n_START_PARAGRAPH_\nSne\xc5\xbeni plaz na Vr\xc5\xa1i\xc4\x8du se je utrgal s strmin Mojstrovke 12. marca 1916 in pod seboj pokopal ve\xc4\x8dje \xc5\xa1tevilo ruskih vojnih ujetnikov, ki so tam gradili cesto in njihovih stra\xc5\xbearjev. Natan\xc4\x8dno \xc5\xa1tevilo umrlih ni znano, podatki pa ka\xc5\xbeejo, da je pod plazom umrlo med 170 in 300 Rusov in od 10 do 80 avstrijskih vojakov. Kasneje so ruski ujetniki s prostovoljnim delom do 1. novembra 1916 v neposredni bli\xc5\xbeini plazi\xc5\xa1\xc4\x8da zgradili leseno kapelico v spomin na umrle v tej naravni nesre\xc4\x8di._NEWLINE_Plaz, ki se je utrgal, je pod seboj pokopal barake, v katerih so bili nastanjeni ujetniki in stra\xc5\xbearji, s \xc4\x8dimer so se \xc5\xa1e dodatno zmanj\xc5\xa1ale mo\xc5\xbenosti za pre\xc5\xbeivetje.'